Izziņa par atzinumos sniegtajiem iebildumiem

|  |
| --- |
| Ministru kabineta noteikumu projekts “**Prasības kases ieņēmumu un kases izdevumu attaisnojuma  dokumentiem un kases grāmatas kārtošanai**” |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| **Nr. p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas pamatojums iebilduma noraidījumam** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |
| --- | --- | --- | --- | --- |
| Datums | | 20.07.2021.; 30.07.2021. | | |
| Saskaņošanas dalībnieki | Tieslietu ministriju, Aizsardzības ministriju, Ārlietu ministriju, Ekonomikas ministriju, Iekšlietu ministriju, Izglītības un zinātnes ministriju, Labklājības ministriju, Satiksmes ministriju, Veselības ministriju, Vides aizsardzības un reģionālās attīstības ministriju, Zemkopības ministriju un Latvijas Darba devēju konfederāciju, Latvijas Pilsoniskā alianse | | |
| Saskaņošanas dalībnieki izskatīja šādu ministriju (citu institūciju) iebildumus | | | Tieslietu ministrija |  |
|  | | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | 1. Noteikumi nosaka prasības kases ieņēmumu un kases izdevumu attaisnojuma dokumentiem un kases grāmatas kārtošanai. | **Tieslietu ministrija (07.07.2021. atzinums Nr.1-9.1/759)**  1. Projekta 1. punkts atbilstoši Grāmatvedības likuma 14. panta ceturtajā daļā noteiktajam paredz, ka projekts nosaka prasības kases ieņēmumu un kases izdevumu attaisnojuma dokumentiem un kases grāmatas kārtošanai. Vēršam uzmanību uz to, ka Grāmatvedības likuma 14. panta pirmā daļa paredz saīsinājumu "kases ieņēmumi" vārdkopai "uzņēmuma kasē saņemtās skaidrās naudas iemaksas" un saīsinājumu "kases izdevumi" vārdkopai "skaidras naudas izmaksas no uzņēmuma kases". Grāmatvedības likumā lietotos saīsinājumus nevar automātiski lietot projektā. Līdz ar to lūdzam attiecīgi precizēt projektu. | **Ņemts vērā.**  Precizēts noteikumu projekta 1.punkts. | 1. Noteikumi nosaka prasības uzņēmuma kasē saņemtās skaidras naudas iemaksu (turpmāk – kases ieņēmumi) un skaidras naudas izmaksu no uzņēmuma kases (turpmāk – kases izdevumi) attaisnojuma dokumentiem un kases grāmatas kārtošanai. |
|  | 2. Uzņēmuma skaidrā nauda uzņēmuma kasē tiek glabāta uzņēmuma vadītāja noteiktajā kārtībā.  3. Par uzņēmuma skaidrās naudas glabāšanas vietas fizisko drošību atbild uzņēmuma vadītājs.  4. Kases ieņēmumu un kases izdevumu operācijas uzņēmuma kasē ir tiesīga veikt persona, ar kuru uzņēmuma vadītājs ir noslēdzis rakstveida vienošanos (līgumu), kurā noteikti šīs personas pienākumi, tiesības un atbildība, vai uzņēmuma vadītājs, kurš saskaņā ar Grāmatvedības likumu ir tiesīgs pats kārtot uzņēmuma grāmatvedību (turpmāk — kasieris).  12. Kases ieņēmumu un izdevumu orderus kasieris vai viņa vietā noteiktās pilnvarotās personas/pilnvarotā persona drīkst sagatavot tikai tad, ja uzņēmuma vadītājs to nosaka ar rakstisku rīkojumu. | **Tieslietu ministrija (07.07.2021. atzinums Nr.1-9.1/759)**  2. Atbilstoši Ministru kabinetam dotajam pilnvarojumam projektā jānosaka prasības kases ieņēmumu un kases izdevumu attaisnojuma dokumentiem un kases grāmatas kārtošanai. Savukārt projekta 2. un 3. punkts paredz uzņēmuma skaidrās naudas glabāšanas nosacījumus. Projekta 4. punkts noteic, kuras personas ir tiesīgas veikt kases ieņēmumu un izdevumu operācijas. Projekta 12. punkts paredz, ka kases ieņēmumu un izdevumu orderus var sagatavot tikai tā persona, kuru uzņēmuma vadītājs ar rīkojumu tam ir pilnvarojis. Lūdzam izvērtēt, vai šis regulējums atbilst Ministru kabinetam dotajam pilnvarojumam, un attiecīgi precizēt projektu vai papildināt projekta sākotnējās ietekmes novērtējuma ziņojumu (turpmāk – anotācija) ar attiecīgu skaidrojumu. | **Ņemts vērā**  Noteikumu projekta 2. un 3.punkts izteikts jaunā redakcijā.  Ņemot vērā, ka Grāmatvedības likuma 14.panta pirmajā daļā un noteikumu 1.punktā noteikts, ka darbības ar skaidras naudas operācijām notiek uzņēmuma kasē , nepieciešams skaidrot arī, kas ir uzņēmuma kase šo noteikumu izpratnē. Kā arī noteikt personu kura ir tiesīga rīkoties ar uzņēmuma naudu uzņēmumu kasē. Savukārt, lai veiktu ierakstus par skaidras naudas operācijām kases grāmatā nepieciešams ir attaisnojuma dokuments un šajos noteikumos, atbilstoši Ministru kabinetam dotajam pilnvarojumam, ir noteiktas prasības, šiem dokumentiem, pamatojoties uz kuriem veic ierakstus kases grāmatā par uzņēmumu kasē saņemto vai izsniegto naudu. | 2 Kases ieņēmumu un kases izdevumu operācijas uzņēmuma kasē ir tiesīga veikt persona, ar kuru uzņēmuma vadītājs ir noslēdzis rakstveida vienošanos (piemēram, darba līgumu, rīkojumu), kurā noteikti šīs personas pienākumi, tiesības un atbildība, vai uzņēmuma vadītājs, kurš saskaņā ar Grāmatvedības likumu ir tiesīgs pats kārtot uzņēmuma grāmatvedību (turpmāk — kasieris).  3. Šo noteikumu izpratnē par uzņēmuma kasi uzskata uzņēmuma vadītāja noteikto uzņēmuma skaidras naudas glabāšanas vietu, par kuras drošību atbild uzņēmuma vadītājs vai viņa noteikta persona. |
|  | 4. Kases ieņēmumu un kases izdevumu operācijas uzņēmuma kasē ir tiesīga veikt persona, ar kuru uzņēmuma vadītājs ir noslēdzis rakstveida vienošanos (līgumu), kurā noteikti šīs personas pienākumi, tiesības un atbildība, vai uzņēmuma vadītājs, kurš saskaņā ar Grāmatvedības likumu ir tiesīgs pats kārtot uzņēmuma grāmatvedību (turpmāk — kasieris).  5. Kasieris par kases ieņēmumiem un kases izdevumiem sagatavo attaisnojuma dokumentu - kases ieņēmumu orderi vai kases izdevumu orderi vai arī citu tam pielīdzināmu dokumentu, ja tas atbilst noteikumu 6. un 7.punktā noteiktajām prasībām (turpmāk - kases ieņēmumu orderis vai kases izdevumu orderis).  12. Kases ieņēmumu un izdevumu orderus kasieris vai viņa vietā noteiktās pilnvarotās personas/pilnvarotā persona drīkst sagatavot tikai tad, ja uzņēmuma vadītājs to nosaka ar rakstisku rīkojumu. | **Tieslietu ministrija (07.07.2021. atzinums Nr.1-9.1/759)**  3. Projekta 12. punkts paredz, ka kases ieņēmumu un izdevumu orderus kasieris vai viņa vietā noteiktās pilnvarotās personas/pilnvarotā persona drīkst sagatavot tikai tad, ja uzņēmuma vadītājs to nosaka ar rakstisku rīkojumu. Projekta 4. punkts paredz, ka kases ieņēmumu un kases izdevumu operācijas uzņēmuma kasē ir tiesīga veikt persona, ar kuru uzņēmuma vadītājs ir noslēdzis rakstveida vienošanos (līgumu), kurā noteikti šīs personas pienākumi, tiesības un atbildība, vai uzņēmuma vadītājs, kurš saskaņā ar Grāmatvedības likumu ir tiesīgs pats kārtot uzņēmuma grāmatvedību. Minētā persona turpmāk projektā tiek dēvēta par kasieri. Vienlaikus no projekta 5. punkta izriet, ka kases ieņēmumu un kases izdevumu orderus sagatavo kasieris. Proti, kases ieņēmumu un kases izdevumu orderi var sagatavot persona, ar kuru uzņēmuma vadītājs ir noslēdzis rakstveida vienošanos, vai pats uzņēmuma vadītājs. Savukārt projekta 12. punkts paredz, ka šos orderus var sagatavot vēl kāda cita pilnvarotā persona, nevis projektā minētais kasieris. Tāpat projekta 4. punkts paredz, ka šos orderus var sagatavot persona, ar kuru uzņēmuma vadītājs ir noslēdzis rakstveida vienošanos, kurā ir paredzēts, ka šī persona sagatavos šos orderus. Līdz ar to nav saprotams, vai, neskatoties uz noslēgto rakstveida vienošanos, uzņēmuma vadītājam būs jāizdod arī rīkojums par to, ka persona var sagatavot kases ieņēmumu un kases izdevumu orderus. Ņemot vērā minēto, lūdzam svītrot vai, ja šajā punktā noteiktajam ir kāda cita nozīme, precizēt projekta 12. punktu. | **Ņemts vērā.**  Svītrots noteikumu projekta 12.punkts, precizējot 4.punktu, tagad 2.punkts.  Tā kā ir precizēts 4.punkts un svītrots 12.punkts tika mainīta arī visa noteikumu projekta numerācija. | 2 Kases ieņēmumu un kases izdevumu operācijas uzņēmuma kasē ir tiesīga veikt persona, ar kuru uzņēmuma vadītājs ir noslēdzis rakstveida vienošanos (piemēram, darba līgumu, rīkojumu), kurā noteikti šīs personas pienākumi, tiesības un atbildība, vai uzņēmuma vadītājs, kurš saskaņā ar Grāmatvedības likumu ir tiesīgs pats kārtot uzņēmuma grāmatvedību (turpmāk — kasieris).  4.Kasieris par kases ieņēmumiem un kases izdevumiem sagatavo attaisnojuma dokumentu - kases ieņēmumu orderi vai kases izdevumu orderi vai arī citu tam pielīdzināmu dokumentu, ja tas atbilst noteikumu 5. un 6.punktā noteiktajām prasībām (turpmāk - kases ieņēmumu orderis vai kases izdevumu orderis), pamatojoties uz kuriem veic ierakstus kases grāmatā. |
|  | 2 Kases ieņēmumu un kases izdevumu operācijas uzņēmuma kasē ir tiesīga veikt persona, ar kuru uzņēmuma vadītājs ir noslēdzis rakstveida vienošanos (piemēram, darba līgumu, rīkojumu), kurā noteikti šīs personas pienākumi, tiesības un atbildība, vai uzņēmuma vadītājs, kurš saskaņā ar Grāmatvedības likumu ir tiesīgs pats kārtot uzņēmuma grāmatvedību (turpmāk — kasieris).  3. Šo noteikumu izpratnē par uzņēmuma kasi uzskata uzņēmuma vadītāja noteikto uzņēmuma skaidras naudas glabāšanas vietu, par kuras drošību atbild uzņēmuma vadītājs vai viņa noteikta persona.  4. Kasieris par kases ieņēmumiem un kases izdevumiem sagatavo attaisnojuma dokumentu - kases ieņēmumu orderi vai kases izdevumu orderi vai arī citu tam pielīdzināmu dokumentu, ja tas atbilst noteikumu 5. un 6.punktā noteiktajām prasībām (turpmāk - kases ieņēmumu orderis vai kases izdevumu orderis), pamatojoties uz kuriem veic ierakstus kases grāmatā. | **Tieslietu ministrija (27.07.2021. e-vēstule)**  Atbilstoši Ministru kabinetam dotajam pilnvarojumam projektā jānosaka prasības kases ieņēmumu un kases izdevumu attaisnojuma dokumentiem un kases grāmatas kārtošanai. Savukārt projekta 2. punkts paredz, kas ir tiesīgs veikt kases ieņēmumu un kases izdevumu operācijas. Projekta 3. punkts nosaka, kas projekta izpratnē ir uzņēmuma kase. Vēršam uzmanību uz to, ka minētajos punktus nav noteiktas prasības attaisnojuma dokumentiem vai kases grāmatas kārtošanai, līdz ar to tie neatbilst Ministru kabinetam dotajam pilnvarojumam. Ņemot vērā minēto, lūdzam svītrot projekta 2. un 3. punktu vai precizēt tos atbilstoši Ministru kabinetam dotajam pilnvarojumam. | **Ņemts vērā**  Svītrots noteikumu projekta 2. punkt, kas paredz, kas ir tiesīgs veikt kases ieņēmumu un kases izdevumu operācijas un noteikumu projekta 3. punkts, kas nosaka, kas šo noteikumu projekta izpratnē ir uzņēmuma kase.  Tā kā noteikumu projektā tomēr ir nepieciešams noteikt personu kura ir tiesīga rīkoties ar uzņēmuma naudu uzņēmumu kasē, tiek precizēts un papildināts noteikumu 2.punkts (iepriekš noteikumu projekta 4.punkts) lai tas atbilstu Ministru kabineta dotajam pilnvarojumam un noteiktas prasības personai, kas pilda kasiera pienākumus un sagatavo attaisnojuma dokumentus.  Ņemot vērā, ka Grāmatvedības likuma 14.panta pirmajā daļā un noteikumu 1.punktā noteikts, ka darbības ar skaidras naudas operācijām notiek uzņēmuma kasē , nepieciešams skaidrot arī, ka uzņēmuma vadītājs nosaka uzņēmuma kases glabāšanas vietu. Līdz ar to tiek papildināts noteikumu projekta 10.punkts iepriekš noteikumu projekta 12.punkts) un noteikts, ka uzņēmuma vadītājs nosakot kārtību kā tiek izmaksāta skaidra nauda no uzņēmuma kases, nosaka arī uzņēmuma kases glabāšanas vietu. | 2. Persona, ar kuru uzņēmuma vadītājs ir noslēdzis rakstveida vienošanos (piemēram, darba līgumu, rīkojumu), kurā noteikti šīs personas pienākumi, tiesības un atbildība, vai uzņēmuma vadītājs, kurš saskaņā ar Grāmatvedības likumu ir tiesīgs pats kārtot uzņēmuma grāmatvedību (turpmāk –kasieris), par kases ieņēmumiem un kases izdevumiem sagatavo attaisnojuma dokumentu - kases ieņēmumu orderi vai kases izdevumu orderi vai arī citu tam pielīdzināmu dokumentu, ja tas atbilst noteikumu 3. un 4.punktā noteiktajām prasībām (turpmāk - kases ieņēmumu orderis vai kases izdevumu orderis), pamatojoties uz kuriem veic ierakstus kases grāmatā.  10. Ja saskaņā ar uzņēmuma vadītāja noteikto kārtību skaidrās naudas izmaksai, kurā noteiktas arī prasības uzņēmuma skaidras naudas glabāšanas vietai (uzņēmuma kasei), sagatavo izmaksu sarakstu par viendabīgiem maksājumiem, papildus Grāmatvedības likuma 11.panta piektajā daļā minētajiem obligātajiem dokumenta rekvizītiem (identifikācijas datiem) šim sarakstam ir obligāti arī šādi rekvizīti (identifikācijas dati): |
|  |  | **Tieslietu ministrija (07.07.2021. atzinums Nr.1-9.1/759)**  4. Projekta 19. punkts attiecināts uz budžeta iestādēm, no valsts budžeta daļēji finansētām atvasinātām publiskām personām un budžeta nefinansētām iestādēm. Savukārt Grāmatvedības likuma 3. panta pirmās daļas 3. punkts paredz, ka Grāmatvedības likums attiecas uz iestādēm, kuras tiek finansētas no valsts budžeta vai pašvaldību budžetiem, valsts vai pašvaldību aģentūrām, citām publiskajām personām un iestādēm, patstāvīgajām iestādēm. Lūdzam anotācijā skaidrot, vai nepieciešamība uz projekta 19. punktā minētajiem subjektiem attiecināt īpašu regulējumu izriet no citiem normatīvajiem aktiem (kādiem, ja tādi ir), un kāpēc projekta 19. punktā ietvertajam regulējumam nav jāaptver visi Grāmatvedības likuma 3. panta pirmās daļas 3. punktā minētie subjekti. | **Ņemts vērā.**  Papildināts noteikumu projekta anotācijas I sadaļas 2. punkts. | Noteikumu projekta precizētās anotācijas I sadaļas 2. punkts. |
|  |  | **Tieslietu ministrija (07.07.2021. atzinums Nr.1-9.1/759)**  5. Lūdzam aizpildīt anotācijas I sadaļas 2. punktu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 14. punktā noteiktajam, ņemot vērā to, ka šobrīd anotācijas I sadaļas 2. punkts tikai vispārīgi uzskaita, ko paredz projekts. | **Ņemts vērā.**  Papildināts noteikumu projekta anotācijas I sadaļas 2. punkts. | Noteikumu projekta precizētās anotācijas I sadaļas 2. punkts. |
|  |  | **Tieslietu ministrija (07.07.2021. atzinums Nr.1-9.1/759)**  6. Anotācijas IV sadaļas 3. punktā norādīts, ka pēc projekta spēkā stāšanās spēku zaudēs Ministru kabineta 2003. gada 21. oktobra noteikumi Nr. 584 "Kases operāciju uzskaites noteikumi". Projekta 30. punkts paredz atzīt par spēku zaudējušiem minētos Ministru kabineta noteikumus. Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 54.2. apakšpunkta otrais teikums noteic, ka, ja spēkā esoša tiesību akta atzīšana par spēku zaudējušu ir paredzēta izstrādātajā tiesību akta projektā, to norāda nevis tiesību akta projekta anotācijas IV sadaļas 1. punktā, bet tiesību akta projekta anotācijas I sadaļas 2. punktā. Ņemot vērā minēto, lūdzam precizēt anotāciju. | **Ņemts vērā.**  Precizēts noteikumu projekta anotācijas I sadaļas 2. punkts | Noteikumu projekta precizētās anotācijas I sadaļas 2. punkts. |

|  |  |
| --- | --- |
| Atbildīgā amatpersona |  |
|  | (paraksts) |

Arta Priede

|  |
| --- |
| (par projektu atbildīgās amatpersonas vārds un uzvārds) |
| Finanšu ministrijas Grāmatvedības un revīzijas politikas departamenta  Grāmatvedības politikas un metodoloģijas nodaļas vadītāja |
| (amats) |
| Tālr.: 67083866 |
| (tālruņa un faksa numurs) |
| [arta.priede@fm.gov.lv](mailto:arta.priede@fm.gov.lv) |
| (e-pasta adrese) |

Priede 67083866, [arta.priede@fm.gov.lv](mailto:arta.priede@fm.gov.lv)

Šaknere 67095618, [dina.saknere@fm.gov.lv](mailto:dina.saknere@fm.gov.lv)